มีอะไรกับแฟนใส่ถุงยางตลอด แต่ครั้งนี้ถุงยางรั่วแบบไม่รู้ตัว กินยาฉุกเฉินหลังจากมีเพศสัมพันธุ์30นาที จะทราบยังไงว่าท้องหรือไม่ท้อง จะมีวิธีสังเกตยังไง ปกติประจำเดือนมาไม่ปกติอยุ่แล้วค่ะ และเป็นประจำเดือนพึ่งหายไปได้2วัน มีโอกาสท้องมั้ยคะ
สวัสดีค่ะ การกินยาคุมกำเนิดฉุกเฉินคือการกินยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดประมาณ 85-95% เมื่อรับประทานภายใน 72 ชั่วโมงหลังมีเพศสัมพันธ์แนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น ถ้าไม่สบายใจหรือประจำเดือนมาไม่สม่ำเสมออยู่แล้ว อาจลองซื้อชุดตรวจการตั้งครรภ์มาตรวจซึ่งให้ผลบวกได้ประมาณ 10-14 วันหลังมีการปฏินธิและถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ